Parma
Parma a l'é na sità dl'Emilia-Romagna ëd 196.518 abitant , capleugh ëd l'omònima provinsa A resta davzin a le prime colin-e dj'Apenin, pòch pì  a val ëd la confluensa dij ri Bagansa e Parma.

Conomìa 
Al di d'ancheuj Parma a l'é 'l sènter d'arferiment fonsional ëd na zòna a fòrt dësvlup andustrial e d'agricoltura moderna, ma a resta ëdcò un sènter comersial important e sò ròl coltural a l'ha rèis leugne.
Për la qualità dij sò servissi, Parma a l'é na metròpoli regional, përchè a l'ha 'n ròl d'arferiment ansima a 'n teritòri pì spantià che soa provinsa.

Dacant a j'atività tradissionaj ëd comersi dij prodot ëd n'agricoltura d'avangarda, ant le dariere disen-e d'agn Parma a l'ha dësvlupà na fòrta atività aindustrial, articolà an vàire milen-e d'unità produtive, scasi tute ëd dimension cite e mojen-e, gropà dzortut a la conomìa agrìcola.
Ant la zòna ëd Parma as produv ël formagg parmesan.

Aministrassion 
Ël sìndich a l'é Federico Pizzarotti (dal 25/05/2012, scond mandà dal 30/06/2017).

Sità gemelà 
Parma a l'é gemelà con:
  Bourg-en-Bresse (Fransa)
  Guadalajara (Spagna)
  Lubian-a (Slovenia)
  Rosario (Argentin-a)
  Shijiazhuang (Cin-a)
  Szeged (Ungherìa)
  Tours (Fransa)
  Worms (Gërmania)

Anliure esterne 
 Sit istitussional

Arferiment 

Comun dla provincia ëd Parma
Capleugh ëd provincia italian